OpenLLM-France/wikimedia huggingface dataset:
# Filippo Tagliani

Filippo Tagliani (Gavardo, província de Brescia, 14 d'agost 1995) és un ciclista italià, actualment corre a l'equip amateur del Androni Giocattoli-Sidermec.

## Palmarès

* 2017
** 1r al Gran Premi ciclista de Gemenc i vencedor de 2 etapes
** 1r al Gran Premi Polverini Arredamenti
* 2018
** Vencedor de 2 etapes als Boucles du Haut-Var
** 1r al Gran Premi de Puyloubier
** 1r a la Copa San Geo
** 1r al Gran Premi San Giuseppe
** 1r al Trofeu Gruppo Meccaniche Luciani
** 1r a la Coppa Ciuffenna
* 2019
** 1r a la La Bolghera
** 1r al Trofeu Papà Cervi
** 1r a la Copa Messapica
** 1r al Gran Premi Somma

### Resultats al Giro d'Itàlia

* 2021. 123è de la classificació general
* 2022. 143è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Susana Rubio Girona

Susana Rubio Girona (Cambrils, 1975), és una escriptora catalana, coneguda principalment per la trilogia romàntica juvenil d'Alexia, escrita en castellà.
Graduada en pedagogia a la Universitat Rovira i Virgili de Tarragona. Té la seva pròpia consulta de pedagogia a Tarragona, que compagina amb la seva feina d'escriptora. Escriu llibres des del 2014. Es va estrenar amb el llibre: “Singulares. El eslabón perdido”, amb un format de Verkami, el qual no va tenir gaire repercussió. Susana Rubio explica que mentre escriu, escolta música i fins i tot, a vegades balla, de fet moltes de les cançons que escolta l'ajuden a inspirar-se i les incorpora a les novel·les. Va començar a escriure la trilogia d'Alèxia anys abans de publicar-la l'any 2018. Ella afirma amb les seves pròpies paraules que no ha estat un camí fàcil arribar fins on està ara. En poc temps es va convertir en una de les escriptores més llegides a la plataforma digital eBook kindle d'Amazon i això li va permetre treballar a una de les principals editorials, la Penguin Random House. El seu últim llançament han estat els llibres Todas mis amigas i la seva continuació Todos mis amigos, on es poden trobar temes enllaçats amb els darrers llibres que ha publicat.
Les obres de Susana Rubio Girona pertanyen al gènere de novel·la sentimental i de literatura juvenil, per tant són llibres destinats a l'adolescència i a la joventut. Són àgils, frescos i ràpids, amb molts diàlegs que t'enganxen i amb poca descripció. Durant el relat, els personatges superen entrebancs i malentesos de tota mena i s'hi exploren els seus sentiments i les seves emocions, podent el lector sentir-se identificat amb les coses que els passa.

## Referències

* ↑ «- Megustaleer». [Consulta: 28 octubre 2020].
* 1 2 3 «La cambrilenca Susana Rubio, un fenomen literari emergent» (en catalan). [Consulta: 28 octubre 2020].
* 1 2 «Todas las Susanas que hay en mí» (en castellà). [Consulta: 28 octubre 2020].

## Enllaços externs

* Entrevista a Susana Rubio a la Revista de Cambrils.
* Petita Biografia de Susana Rubio a Megustaleer
# Clunes

Clunes amb 1.728 habitants el 2016 és una vila del centre oest de l'Estat de Victòria (Austràlia) a 34 quilòmetres de Ballarat i a 146 km al nord-oest de Melbourne en el Comtat de Hepburn. La vila figura a la llista de viles del llibre des de l'any 2012. Amb un seixantena de "bouquinistes" (llibreters) organitza un festival del llibre el primer cap de setmana de maig amb el títol de "Back to Booktown".

## Referències

* ↑ «Statistiques sur Clunes».
* ↑ «Clunes is a Booktown all year round» (en anglès). [Consulta: 2 gener 2020].
# FGT

FGT té els següents significats:
* Fundació Guillermo Toriello, fundació que treballa pel desenvolupament rural a Guatemala
* Índexs Foster-Greer-Thorbecke, indicadors de pobresa usats en economia del desenvolupament
* Fgt. també és l'abreviatura de fragment, forma literària de prosa molt breu
* fgt. també és l'abreviatura de fagot, instrument de vent de fusta
# Zhang Shuqi

Zhang Shuqi (xinès simplificat:张书旗; xinès tradicional:張書旂; pinyin:Zhāng Shūqí) fou un pintor xinès contemporani nascut l'any 1900 i mort el 1957.
El seu nom, en néixer, era el de Zhang Shi-zhong; oriund de Lizhang, al comtat de Pujiang, de la província de Zhejiang. En la seva família hi havia notables artistes. El 1941 per encàrrec del govern xinès va viatjar als Estats Units per promoure l'amistat sino-americana (amb l'esposa del president Chiang Kai-shek mantenia unes bones relacions i fins i tot va ensenyar-li a millorar les seves pintures). Quan acabà la guerra contra el Japó, Zhang va tornar al seu país però finalment va residir als Estats Units on va gaudir de certa fama .Casat amb Helen Fong Chang. Va morir el 1957 a conseqüència d'un càncer.
Pintor cèlebre a la Xina durant els anys 30 i 40 del segle passat Destacava com a pintor de flors i ocells. La seva obra a primera vista sembla una mostra més de la pintura xinesa de caràcter tradicional però Zhang va conéixer les tècniques occidentals. El seu color blanc presentava cinc gradacions. Començà estudiar art a Jinhua. A Xangai va estudiar amb Liu Haisu a l'Acadèmia d'Art. Fou professor a l'Escola Jimei. Una de les seves pintures més coneguda és “Missatgers de la Pau” presentada al president Roosevelt. Es troben obres en els museus de Zhejiang, al Metropolitan Museum de Npva Yprk, a l'Art Gallery of Greater Victoria,, a l'Ashmolean Museum i a la Stanford University..

## Bibliografia

* Col·lecció de treballs d'Art. Autor: Zhang Shuqi.
* 张书旂在加州 (Zhang Shuqi a California). Publicat per LCM Research .ISBN 9780615582078

## Enllaços externs

* Carleton College. «Ancient Masters in Modern Styles, archived by Carleton College» (en anglès). [Consulta: 14 febrer 2024].
# Nicòstrat de Rodes

Nicòstrat de Rodes (en grec Νικόστρατος Nikóstratos) va ser un almirall rodi que va viure als segles III i II aC.
Va dirigir una de les naus en la batalla contra Filip V de Macedònia a l'illa de Quios l'any 201 aC. No és mencionat durant molts anys però el 168 aC torna a aparèixer quan va actuar com ambaixador enviat per Rodes al cònsol Emili Paul·le i a Perseu de Macedònia.

## Referències

* ↑ Polibi. Històries XVI,5; XXIX,4
# Filippo Zana

Filippo Zana (Thiene, 18 de març de 1999) és un ciclista italià, professional des del 2020 de la mà de l'equip Bardiani CSF Faizanè. Actualment corre a l'equip Team Jayco AlUla.
En el seu palmarès destaca el campionat d'Itàlia en ruta del 2022 i una etapa al Giro d'Itàlia del 2023.

## Palmarès

* 2016
** 1r a la Copa Pietro Linari
* 2017
** 1r al Gran Premi Sportivi di Sovilla
** 1r a la Copa Pietro Linari
* 2019
** 1r al Gran Premi Capodarco
* 2021
** 1r a la Cursa de la Pau - Gran Premi Jeseníky i vencedor d'una etapa
** 1r al Sazka Tour
** Vencedor d'una etapa a l'Istrian Spring Trophy
* 2022
** Campió d'Itàlia en ruta
** 1r a la Copa d'Itàlia
** 1r a l'Adriatica Ionica Race
* 2023
** 1r a la Volta a Eslovènia
** Vencedor d'una etapa al Giro d'Itàlia

### Resultats al Giro d'Itàlia

* 2020. 100è de la classificació general
* 2021. 73è de la classificació general
* 2022. 47è de la classificació general
* 2023. 18è de la classificació general. Vencedor d'una etapa
* 2024. 11è de la classificació general

### Resultats a la Volta a Espanya

* 2023. Abandona (5a etapa)

## Referències

* ↑ «Due giovani di talento per la Bardiani-CSF-Faizanè: arrivano Mazzucco e Zana» (en italià), 18-10-2019.
* ↑ «El Team BikeExchange ficha al campeón de Italia Filippo Zana» (en castellà). [Consulta: 11 juliol 2023].
* ↑ RTVE.es. «Giro | Filippo Zana se estrena en una grande y Almeida flojea» (en castellà), 25-05-2023. [Consulta: 11 juliol 2023].

## Enllaços externs

* Filippo Zana a ProCyclingStats
# Colibrí de cua metàl·lica daurat

El colibrí de cua metàl·lica daurat (Metallura iracunda) és una espècie d'ocell de la família dels troquílids (Trochilidae).

## Hàbitat i distribució

Viu a la selva humida i zones obertes de les muntanyes del nord de Colòmbia i Veneçuela.

## Referències

* ↑ «Colibrí de cua metàl·lica daurat». Cercaterm. TERMCAT, Centre de Terminologia. Rev. 11 octubre 2024(català)
# Xemeneia industrial de l'antiga fàbrica de rajoles d'Albalat dels Sorells

La Xemeneia industrial de l'antiga fàbrica de rajoles és un fumeral industrial a la Partida Alcavons d'Albalat dels Sorells. És un bé de rellevància local amb identificador número 46.13.009-005.

## Referències

* ↑ «Dirección General de Patrimonio Cultural». eduwp.edu.gva.es. [Consulta: 6 gener 2017].
# Novobanco

novobanco (Nou Banc, en portuguès) és un banc portuguès, establert el 4 d'agost de 2014, després d'una intervenció d'emergència del Banc de Portugal per guardar els bons actius del Banco Espírito Santo (BES). El rescat de BES es va precipitar amb motiu d'unes pèrdues històriques de 3.577 milions d'euros. D'altra banda, els actius tòxics de BES seran transferits a un altre banc dolent, pendent de ser creat. El seu president és Eduardo Stock da Cunha.
A finals de 2014, el Banc de Portugal va anunciar que hi havia 17 entitats interessades a adquirir el Novo Banco, entre les quals s'inclouen els bancs BPI, Santander Totta i Banco Popular, així com els grups Fosun i Apollo.

## Referències

* ↑ The Novo Banco leadership Arxivat 2014-08-08 a Wayback Machine. Official Site, retrieved on 08-08-2014
* ↑ «Banco de Portugal recebeu manifestações de interesse de 17 entidades para Novo Banco». Público Online, 31-12-2014. [Consulta: 12 gener 2015].
# Tossal Gran

* No s'ha de confondre amb Tossal Gros.
Tossal Gran és el nom dels següents llocs:
* Tossal Gran (Guixers), cim dels municipis de Montmajor (Berguedà) i Guixers (Solsonès).
* Tossal Gran (Sant Guim de la Plana), cim del municipi de Sant Guim de la Plana (Segarra).
* Tossal Gran (Tivissa), cim del municipi de Tivissa (Ribera d'Ebre).
# Meca (robot)

Un meca (abreviació del japonès "Meka" (メカ), per la paraula anglesa "mechanical") és un robot (humanoide, animal, mitjà de transport, o armes mòbils, etc.; de proporcions variables i dissenyat tant per a protecció d'una ciutat com per a ús militar o altres usos). Els mecanitzats són un subgènere en la branca de la ciència-ficció tant en l'àmbit de l'animació japonesa (anime) com en els seus còmics (manga).
Algunes sèries de meques són: Mazinger Z, Mobil Suit Gundam, Transformers, Tengen Toppa Gurren-Lagann, Macross/Robotech, Neo Ranga i Neon Genesis Evangelion. En moltes sèries de meques existeixen escenaris tan variats i històries tan diferents que van des de salvar una ciutat fins on arribi la imaginació.
Altres varietats de meques presenten robots amb formes d'animals (incloent-hi alguns d'extingits, com els dinosaures), robots amb dues o més transformacions (generalment alternant entre una forma humanoide i la d'una màquina o vehicle), els meca "fusió", on un grup de meques relativament petits s'uneixen per crear-ne un de més gran. Aquests els podem trobar de forma gairebé exclusiva a les dècades dels 70 i 80, i solen ser considerats com el precursor de la majoria d'anime actual, ja que en molt poques sèries d'avui dia es veu aquesta classe de combinacions.
El pilot d'un meca acostuma a ser un/a jove valent/a i talentós/a (en alguns casos dotat/da de gran bellesa). En la majoria de les sèries d'animació japonesa on es presenten meques són considerats tecnologia armamentística d'última generació i solen ser comandats per petites elits de pilots altament entrenats, o per entitats de científics especialitzats en la creació d'aquesta classe d'armes, i fins i tot; en diverses sèries s'utilitzen entitats reconegudes; amb un evident canvi de nom, que existeixen en el món real. A vegades el protagonista d'una sèrie d'aquestes característiques pateix una trobada accidental amb el seu meca, però aconsegueix dominar en curt temps, superant fins i tot a personal militar capacitat, en altres circumstàncies aquest és elegit per un gran poder, o per una persona, en alguns casos propera; que influeix en la seva vida personal de manera decisiva.

## Sèries meca

* Arbegas
* Astroganga
* Code Geass
* Dynamo Joe
* Eureka Seven
* Full Metal Panic!
* GaoGaiGar
* Getter Robot
* Goldorak
* Granzort
* Mobile Suit Gundam
* Kotetsu Jeeg (El Venjador)
* Kurogane No Linebarrels
* Macross
* Mazinger Z
* Neon Genesis Evangelion
* Patlabor
* Tengen Toppa Gurren-Lagann
* Transformers
* Voltron
* Zoids: Chaotic Century

## Referències

* ↑ Termcat. «Recomanem 'meca' (plural 'meques'), perquè prové del japonès 'meka', que alhora procedeix de l'anglès 'mechanical'. La forma 'meca' ja té ús en català i també en castellà.», 12:57 AM - 19 Feb 2018. [Consulta: 19 febrer 2018].
Viccionari
# Colibrí de capell blau

El colibrí de capell blau (Pampa curvipennis) és una espècie d'ocell de la família dels troquílids (Trochilidae).

## Hàbitat distribució

Habita la selva humida i boscos de Mèxic central i oriental, des del sud-est de San Luis Potosí fins Veracruz, nord-est de Puebla i nord d'Oaxaca.

## Taxonomia

Ubicat adés al gènere Campylopterus, ha estat traslladat a Pampa arran recents treballs. La població des de Yucatán fins Hondures septentrional, que eren considerades una subespècie, és ara considerada l'espècie Pampa pampa, arran treballs recents.

## Referències

* ↑ «Colibrí de capell blau». Cercaterm. TERMCAT, Centre de Terminologia. Rev. 12 octubre 2024(català)
* ↑ McGuire, Jimmy A; Witt, Christopher C; Altshuler, , Douglas L; Remsen, J V «Phylogenetic Systematics and Biogeography of Hummingbirds: Bayesian and Maximum Likelihood Analyses of Partitioned Data and Selection of an Appropriate Partitioning Strategy» (en anglès). Systematic Biology, 56, 5, 10 2007, pàg. 837–856. DOI: https://doi.org/10.1080/10635150701656360 [Consulta: 12 octubre 2024].
* ↑ González, Clementina; Ornelas, Juan Francisco; Gutiérrez-Rodríguez, Carla «Selection and geographic isolation influence hummingbird speciation: genetic, acoustic and morphological divergence in the wedge-tailed sabrewing (Campylopterus curvipennis)» (en anglès). BMC Ecology and Evolution, 11, 38, 8. DOI: https://doi.org/10.1186/1471-2148-11-38 [Consulta: 12 octubre 2024].
# Eutelichthys leptochirus

Eutelichthys leptochirus és una espècie de peix pertanyent a la família dels lipàrids i l'única del gènere Eutelichthys.

## Descripció

* Fa 5,1 cm de llargària màxima.

## Hàbitat

És un peix marí i batidemersal que viu entre 500 i 700 m de fondària.

## Distribució geogràfica

Es troba a la Mediterrània occidental.

## Observacions

És inofensiu per als humans.

## Referències

* 1 2 Tortonese, E., 1959. Un nuovo pesce Mediterraneo di profondità: Eutelichthys leptochirus, n. gen. e n. sp. (Fam. Eutelichthyidae, nov.). Ann. Mus. Civ. Stor. Nat. 'Giacomo Doria' v. 71: 226-232.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Stein, D.L. i K.W. Able, 1986. Liparididae. P. 1275-1283. A: P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.). Fishes of the North-eastern Atlantic and the Mediterranean. UNESCO, París. Vol. III.
* ↑ Hureau, J.-C. i T. Monod (eds.), 1979. Supplement. Check-list of the fishes of the north-eastern Atlantic and of the Mediterranean. p.339-394. A: J.-C. Hureau i Th. Monod (eds.) Check-list of the fishes of the north-eastern Atlantic and of the Mediterranean. United Nations Educational Scientific and Cultural Organization (UNESCO), París, França. Vols 1-2. 683 p.
* ↑ Lindberg, G. U., 1979. Liparidae. p. 609-612. A: J.C. Hureau i Th. Monod (eds.). Check-list of the fishes of the north-eastern Atlantic and of the Mediterranean (CLOFNAM). UNESCO, París, Vol. 1.
* ↑ Matallanas, J., 2000. On Mediterranean and some north-eastern Atlantic Liparidae (Pisces: Scorpaeniformes) with the restoration of Eutelichthys. J. Mar. Biol. Assoc. U.K. 80(5):935-939.
* ↑ Mercader L., D. Lloris i J. Rucabado, 2003. Tots els peixos del Mar Català. Diagnosi i claus d'identificació. Institut d'Estudis Catalans. Barcelona. 350p.
* ↑ Quignard, J.-P. i J.A. Tomasini, 2000. Mediterranean fish biodiversity. Biol. Mar. Mediterr. 7(3):1-66.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Txernova, N. V.; Stein, D. L.; Andriàixev, A. P «Family Liparidae (Scopoli, 1777) snailfishes» (en anglès). California Academy of Sciences Annotated Checklists of Fishes, 31, 72, 2004.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Le Peuple breton

Le Peuple breton (Pobl Vreizh en bretó) és una revista mensual fundada a la ciutat de Rennes a la Bretanya el gener del 1964 quan es va constituir la Unió Democràtica de Bretanya (UDB), un partit polític autonomista amb caire socialista i ecologista. La revista depèn financerament del partit polític però la seva redacció no n'és membre i estan oberts a tot tipus de corrent d'opinió. És un mitjà de comunicació de tipus generalista, encara que convida els seus lectors a comprendre el món des d'un punt de vista de la Bretanya. Classificada com a premsa regionalista, Le Peuple breton cobreix la informació d'aquesta regió des dels anys 60. El mensual té com a subtítol Pobl Vreizh, que és la traducció al bretó.

## Referències

* ↑ «Le Peuple Breton - "Aujourd'hui, être libre c'est être informé"» (en francès). http://lepeuplebreton.bzh/,+22-09-20º9.+[Consulta: 21 setembre 2019].
* ↑ Kaodan, Gwenael. «Lettre au journal» (en francès). https://abp.bzh,+22-09-2019.+[Consulta: 22 setembre 2019].
* ↑ K, Patrig. «Le Peuple Breton au Festival du livre en Bretagne» (en francès). https://blogs.mediapart.fr,+22-09-2019.+[Consulta: 22 setembre 2019].
* ↑ «Le Peuple Breton - IDBE - IDBE» (en francès). http://bibliotheque.idbe-bzh.org,+22-09-2019.+[Consulta: 22 setembre 2019].
# Tub d'escapament

El tub d'escapament d'un vehicle dotat d'un motor d'explosió serveix per evacuar els gasos de combustió des del motor cap a l'exterior del vehicle. Està constituït generalment per un col·lector d'escapament que recull els gasos d'escapament que surten dels cilindres prolongat per un dispositiu d'evacuació. Un mateix motor pot disposar de diversos tubs d'escapament.
El tub d'escapament serveix, en particular, per reduir el soroll i la contaminació.
* A través d'un sistema que permet reduir el soroll: el silenciador.
* Mitjançant un sistema que permet reduir les emissions contaminants, per catàlisi i per filtració, gràcies al filtre de partícules i al catalitzador.
El tub d'escapament participa en el funcionament del motor:
* Si està massa obstruït, el motor denota manca de potència.
* En els motors de dos temps, una cambra de ressonància permet millorar alhora el buidatge del cilindre i la compressió.
Des de finals dels anys noranta, un nombre creixent de països ha fet obligatori el catalitzador per als nous vehicles gasolina i dièsel. El seu resultat és inqüestionable per a alguns agents contaminants, però nul per a altres. De vegades s'equipen d'un filtre de partícules.
Malgrat els avantatges de les fuites agrupades, els serveis de comercialització sovint han imposat fuites múltiples quan són visibles, com en les motocicletes. En alguns casos, un motor pot tenir diversos fuites per cilindre, encara que la majoria de les vegades la justificació és només estètica.
Els motors amb turbocompressor tenen generalment tots els seus conductes de sortida agrupats en un de sol amb la finalitat d'alimentar la turbina motora del turbo.
En els motors a dos temps, el tub d'escapament forma part integral del funcionament del cilindre. Aquest sistema exigeix conductes de sortida independents entre si.
# Mebibyte

Un mebibyte (la contracció de mega binari i byte) és una unitat d'informació o d'emmagatzemament informàtic, abreujada com a MiB.
1 mebibyte = 2$^{20}$bytes = 1.048.576 bytes
El mebibyte està relacionat amb el megabyte, aquest últim es pot fer servir com a sinònim de mebibyte o per indicar 10⁶ bytes = 1000000 bytes. Aquest nou prefix de byte es fa servir per evitar aquesta confusió.
Sovint el mebibyte es referencia incorrectament amb mibibyte, possiblement a causa que les unitats que li són properes (kibibyte i gibibyte) tenen la lletra i en la segona posició, induint a que sigui la norma. També podria ser una altra causa la forma abreujada MiB que coincideix amb el prefix de mibibyte.
Múltiples de bytes :
| Prefix del SI (SI) | Prefix del SI (SI) | Prefix del SI (SI) | Prefix binari (IEC 60027-2) | Prefix binari (IEC 60027-2) | Prefix binari (IEC 60027-2) |
| Nom | Símbol | Múltiple | Nom | Símbol | Múltiple |
| kilobyte | kB | 10$^3$ (o 2$^{10}$) | kibibyte | KiB | 2$^{10}$ |
| megabyte | MB | 10$^6$ (o 2$^{20}$) | mebibyte | MiB | 2$^{20}$ |
| gigabyte | GB | 10$^9$ (o 2$^{30}$) | gibibyte | GiB | 2$^{30}$ |
| terabyte | TB | 10$^{12}$ (o 2$^{40}$) | tebibyte | TiB | 2$^{40}$ |
| petabyte | PB | 10$^{15}$ (o 2$^{50}$) | pebibyte | PiB | 2$^{50}$ |
| exabyte | EB | 10$^{18}$ (o 2$^{60}$) | exbibyte | EiB | 2$^{60}$ |
| zettabyte | ZB | 10$^{21}$ (o 2$^{70}$) | zebibyte | ZiB | 2$^{70}$ |
| yottabyte | YB | 10$^{24}$ (o 2$^{80}$) | yobibyte | YiB | 2$^{80}$ |

## Referències

* ↑ International Electrotechnical Commission «60027-2:1972/AMD1:1999. Amendment 2 - Letter symbols to be used in electrical technology. Part 2: Telecommunications and electronics». Genève: IEC, 1999.
# Tatera indica

Tatera indica és una espècie de mamífer rosegador de la família dels múrids. Viu a altituds d'entre 0 i 2.000 msnm a l'Afganistan, l'Índia, l'Iran, l'Iraq, Kuwait, el Nepal, el Pakistan, Sri Lanka, Síria i Turquia. Ocupa una gran varietat d'hàbitats secs i àrids, com ara boscos caducifolis, boscos amb matolls, herbassars, zones rocoses i deserts calorosos. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Kryštufek, B. Tatera indica. UICN 2008. Llista Vermella d'espècies amenaçades de la UICN, edició 2008, consultada el 2 juliol 2017.
Espècies vivents de jerbus petits :
Regne: Animalia · Embrancament: Chordata · Classe: Mammalia · Ordre: Rodentia  · Família: Muridae :
Tribus Ammodillini, Desmodilliscini, Gerbillurini i Taterillini :
Tribu Gerbillini :
Categoria :
# Colibrí de bosc sec

Campylopterus calcirupicola és una espècie d'ocell de la família dels troquílids (Trochilidae) que rep en anglès el nom de "Dry-forest Sabrewing" (colibrí de bosc sec). Habita boscos i matolls del Brasil oriental.
# Fallada de mercat

En economia fallada de mercat és el terme utilitzat per descriure la situació que es produeix quan el subministrament que fa un mercat d'un bé o servei no és eficient, bé perquè el mercat subministra més quantitat del que seria eficient o també es pot produir la fallida quan l'equilibri del mercat proporciona menys quantitat d'un determinat bé del que seria eficient.

## Competència imperfecta

Apareix quan una empresa té més poder de mercat que la resta de les empreses que estan operant en un moment determinat. Com a conseqüència d'aquesta decisió, els consumidors consumiran una quantitat menor a un preu més gran. Exemples d'estructures de mercat sense acompliment òptim d'acord amb els patrons d'eficiència econòmica són:
* Competència imperfecta
** Monopoli *
** Monopsoni
** Oligopoli
** Oligopsoni
** Competència monopolista
* Discriminació de preu
** Price skimming
* Mercats amb informació asimètrica
* Externalitat és negatives.
* nota: cert tipus de monopolis amb corbes de costos decreixents a llarg termini, com per exemple els monopolis naturals poden no ser ineficients.

## Enllaços externs

* Phillip Longman, Washington Monthly, January/February 2005, "The Best Care Anywhere" Sanitat dels veterans davant del sistema de sanitat privat Arxivat 2005-03-09 a Wayback Machine.(anglès)
* Folvary, Fred E. and Klein B. Klein, The Half-Life of Policy Rationales How New Technology Affects Old Policy Issues Arxivat 2006-03-26 a Wayback Machine.(anglès)
* Fallides del mercat, per Arturo Hidrobo Estrada (castellà)
* Els errors del mercat i l'economia ambiental, Manual bàsic d'Economia de Mercat, en Eumed.net (castellà)